CELEX: 32015D2434
Language: da
Date: 2015-12-18 00:00:00
Title: Kommissionens gennemførelsesafgørelse (EU) 2015/2434 af 18. december 2015 om ændring af gennemførelsesafgørelse 2014/237/EU om foranstaltninger til at forhindre indslæbning i og spredning inden for Unionen af skadegørere for så vidt angår visse frugter og grøntsager med oprindelse i Indien (meddelt under nummer C(2015) 9178)

22.12.2015   
            
            
               DA
            
            
               Den Europæiske Unions Tidende
            
            
               L 334/61
            
         KOMMISSIONENS GENNEMFØRELSESAFGØRELSE (EU) 2015/2434
   af 18. december 2015
   om ændring af gennemførelsesafgørelse 2014/237/EU om foranstaltninger til at forhindre indslæbning i og spredning inden for Unionen af skadegørere for så vidt angår visse frugter og grøntsager med oprindelse i Indien
   
      
         (meddelt under nummer C(2015) 9178)
      
   
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 2000/29/EF af 8. maj 2000 om foranstaltninger mod indslæbning i Fællesskabet af skadegørere på planter eller planteprodukter og mod deres spredning inden for Fællesskabet (1), særlig artikel 16, stk. 3, fjerde punktum, og
   ud fra følgende betragtninger:
   
               (1)
            
            
               Ved Kommissionens gennemførelsesafgørelse 2014/237/EU (2) forbydes indførslen fra Indien af planter af Colocasia Schott, undtagen frø og rødder, og af planter af Momordica L., Solanum melongena L. og Trichosanthes L., undtagen frø. Desuden kræves det i gennemførelsesafgørelse 2014/237/EU, at de indiske myndigheder, for så vidt angår indførelse af planter af Mangifera L., undtagen frø, træffer passende foranstaltninger for at sikre, at forsendelser er frie for skadegørere.
            
         
               (2)
            
            
               Gennemførelsesafgørelse 2014/237/EU er tidsbegrænset. Kommissionen har i lyset af antallet af tilbageholdelser af skadegørere på et bredt udsnit af planter og planteprodukter med oprindelse i Indien konkluderet, at det er nødvendigt med yderligere forbedringer af det indiske plantesundhedsmæssige certificeringssystem. Gyldigheden af gennemførelsesafgørelse 2014/237/EU bør derfor forlænges til den 31. december 2016.
            
         
               (3)
            
            
               Gennemførelsesafgørelse 2014/237/EU bør derfor ændres.
            
         
               (4)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE AFGØRELSE:
   Artikel 1
   Artikel 2 i gennemførelsesafgørelse 2014/237/EU affattes således:
   
      »Artikel 2
      Denne beslutning udløber den 31. december 2016.«
   
   Artikel 2
   Denne afgørelse er rettet til medlemsstaterne.
   
      Udfærdiget i Bruxelles, den 18. december 2015.
      
         
            På Kommissionens vegne
         
         Vytenis ANDRIUKAITIS
         
            Medlem af Kommissionen
         
      
   
   
      (1)  EFT L 169 af 10.7.2000, s. 1.
   
      (2)  Kommissionens gennemførelsesafgørelse 2014/237/EU af 24. april 2014 om foranstaltninger til at forhindre indslæbning i og spredning inden for Unionen af skadegørere for så vidt angår visse frugter og grøntsager med oprindelse i Indien (EUT L 125 af 26.4.2014, s. 93).